Vəkilin Human Rights Watch-a bildirdiyinə görə hələ həbsindən bir neçə gün öncə polis iki dəfə Məlikovun yaşadığı evə gələrək onun siyasi partiya üzvlüyü kartını istəmiş və Məlikovun siyasi fəaliyyətinin gələcəkdə ona hansı problemlər yaradacağı barədə onun valideynləri ilə söhbət etmək istəmişdir. Vəkilin qənaətinə görə əgər hər hansı şəxs polisin onu izlədiyini bilə-bilə pul qabında narkotik gəzdirərsə, bu ağlabatan hal deyil. Məlikovun tibbi vəziyyəti onu ildə iki dəfə tibbi yoxlamadan keçməyi tələb edir və bu yoxlamalar onun əvvəllər narkotik istifadəçi olmadığını təsdiq edir. Polisin tələbi ilə keçirilən tibbi ekspertizanın rəyində də bildirilir ki, Məlikovun narkotik asılılığını göstərən heç bir dəlil yoxdur.